CELEX: 32022R0965
Language: fi
Date: 2022-06-21 00:00:00
Title: Komission täytäntöönpanoasetus (EU) 2022/965, annettu 21 päivänä kesäkuuta 2022, luvan antamisesta Jatropha curcas L. -kasvin syötävän lajikkeen siementen ydinten saattamiseksi markkinoille uuselintarvikkeena ja täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

22.6.2022   
               
               
                  FI
               
               
                  Euroopan unionin virallinen lehti
               
               
                  L 166/118
               
            
         KOMISSION TÄYTÄNTÖÖNPANOASETUS (EU) 2022/965,
         annettu 21 päivänä kesäkuuta 2022,
         luvan antamisesta Jatropha curcas L. -kasvin syötävän lajikkeen siementen ydinten saattamiseksi markkinoille uuselintarvikkeena ja täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan 1 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin uuselintarvikeluettelossa.
                  
               
                     (2)
                  
                  
                     Komission täytäntöönpanoasetuksessa (EU) 2017/2470 (2) vahvistetaan unionin luettelo uuselintarvikkeista asetuksen (EU) 2015/2283 8 artiklan mukaisesti.
                  
               
                     (3)
                  
                  
                     Yritys ”JatroSolutions GmbH”, jäljempänä ’hakija’, toimitti 29 päivänä elokuuta 2016 Saksan toimivaltaiselle viranomaiselle hakemuksen Jatropha curcas L. -kasvin syötävän lajikkeen siementen ydinten saattamiseksi unionin markkinoille Euroopan parlamentin ja neuvoston asetuksen (EY) N:o 258/97 (3) 1 artiklan 2 kohdan c alakohdassa tarkoitettuna elintarvikkeen uutena ainesosana. Hakija pyysi hydrotermisesti käsiteltyjen kokonaisten tai rouhittujen Jatropha curcas L. -kasvin syötävän lajikkeen siementen ydinten käytön sallimista sellaisenaan (tai kandeerattuna tai sokerilla säilöttynä) tai jalostettuina pähkinöinä välipalana sekä elintarvikkeiden ainesosana viljapatukoissa, aamiaisviljatuotteissa ja kuivatuissa hedelmissä.
                  
               
                     (4)
                  
                  
                     Asetuksen (EU) 2015/2283 35 artiklan 1 kohdan mukaan kaikkia jäsenvaltiolle uuselintarvikkeista ja elintarvikkeiden uusista ainesosista annetun asetuksen (EY) N:o 258/97 4 artiklan mukaisesti toimitettuja, uuselintarvikkeiden unionin markkinoille saattamista koskevia hakemuksia, joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.
                  
               
                     (5)
                  
                  
                     Vaikka hakemus Jatropha curcas L. -kasvin syötävän lajikkeen siementen ydinten saattamisesta unionin markkinoille uuselintarvikkeena toimitettiin jäsenvaltiolle asetuksen (EY) N:o 258/97 4 artiklan mukaisesti, se täyttää myös asetuksessa (EU) 2015/2283 vahvistetut vaatimukset.
                  
               
                     (6)
                  
                  
                     Hakija esitti 1 päivänä maaliskuuta 2018 komissiolle myös pyynnön, joka koski omistusoikeuden alaisten tietojen suojaamista hakemuksen tueksi esitettyjen tietojen osalta; kyseessä ovat Jatropha curcas L. -kasvin viljelyn hallinnointi ja molekyylimerkkiaineiden käyttö (4), koostumustiedot, mukaan lukien ravintoarvot (5) ja tiedot allergeeneista (6), tiedot biologisista ja prosessissa syntyvistä vierasaineista (7), Jatropha curcas L. -kasvin siementen ydinten sisältämien forboliesterien havaitsemisen analyysimenetelmät ja menetelmien validointi (8), Jatropha curcas L. -kasvin siementen ydinten forboliesteripitoisuuden todentamismenettelyt (9), Jatropha curcas L. -kasvin syötävien ja syötäväksi kelpaamattomien lajikkeiden rasvattomaksi tehdyn siemenydinrouheen ja siemenydinöljyn osalta tehdyt bakteerien käänteiset mutaatiotestit (10) sekä Jatropha curcas L. -kasvin syötävien ja syötäväksi kelpaamattomien lajikkeiden rasvattomaksi tehdyn siemenydinrouheen ja siemenydinöljyn osalta nisäkässoluilla tehdyt in vitro -mikrotumatestit (11).
                  
               
                     (7)
                  
                  
                     Komissio pyysi 19 päivänä lokakuuta 2018 Euroopan elintarviketurvallisuusviranomaista, jäljempänä ’elintarviketurvallisuusviranomainen’ arvioimaan Jatropha curcas L. -kasvin syötävän lajikkeen siementen ytimiä uuselintarvikkeena.
                  
               
                     (8)
                  
                  
                     Elintarviketurvallisuusviranomainen antoi 24 päivänä marraskuuta 2021 tieteellisen lausunnon ”Safety of hydrothermally treated kernels from edible Jatropha curcas L. (’Chuta’) as a novel food pursuant to Regulation (EU) 2015/2283” (12)
                        Jatropha curcas L. -kasvin syötävän lajikkeen hydrotermisesti käsiteltyjen siementen ydinten turvallisuudesta uuselintarvikkeena asetuksen (EU) 2015/2283 11 artiklan mukaisesti.
                  
               
                     (9)
                  
                  
                     Elintarviketurvallisuusviranomainen totesi tieteellisessä lausunnossaan, että Jatropha curcas L. -kasvin syötävän lajikkeen siementen ytimet ovat turvallisia ehdotettujen käyttöedellytysten mukaisesti käytettynä. Näin ollen kyseinen tieteellinen lausunto antaa riittävät perusteet vahvistaa, että uuselintarvike Jatropha curcas L. -kasvin syötävän lajikkeen siementen ytimet sellaisenaan (tai kandeerattuna tai sokerilla säilöttynä) tai jalostettuina pähkinöinä välipalana sekä elintarvikkeiden ainesosana viljapatukoissa, aamiaisviljatuotteissa ja kuivatuissa hedelmissä täyttää asetuksen (EU) 2015/2283 12 artiklan 1 kohdan mukaiset markkinoille saattamisen edellytykset.
                  
               
                     (10)
                  
                  
                     Elintarviketurvallisuusviranomainen totesi tieteellisessä lausunnossaan myös, että tämän uuselintarvikkeen nauttiminen voi joko aiheuttaa primääriä herkistymistä Jatropha curcas L. -kasvin syötävän lajikkeen siementen ytimille, mikä saattaa johtaa allergisiin reaktioihin, tai aiheuttaa allergisia reaktioita henkilöille, jotka ovat allergisia pähkinöille. Se tuli tähän tulokseen saatavilla olevan todistusnäytön perusteella ja ottaen huomioon Jatropha curcas L. -kasvin syötävän lajikkeen siementen ydinten korkean (32 prosentin) proteiinipitoisuuden sekä julkaistut tiedot, jotka osoittavat Jatropha curcas L. -kasvin syötäväksi kelpaamattoman lajikkeen siementen ydinten sisältävän useita allergisoivia proteiineja. Komissio katsoo kuitenkin, että unionin hyväksyttyjen uuselintarvikkeiden luetteloon ei pitäisi sisällyttää tuotteen allergeenisuuteen liittyviä erityisiä merkintävaatimuksia, koska allergisista reaktioista Jatropha curcas L. -kasvin syötävän lajikkeen siementen ytimille ei tällä hetkellä ole epidemiologista näyttöä Meksikosta alueilta, joilla niitä nautitaan yleisesti, ja kun otetaan huomioon Jatropha curcas L. -kasvin syötävän lajikkeen siementen ydinten proteiinien ja eräiden yleisten pähkinöiden proteiinien ristireaktiivisuuden negatiiviset tulokset in vitro -entsyymivälitteisissä immunosorbenttimäärityksissä (ELISA) sekä muiden pähkinöiden allergeenien osalta tehdyt Jatropha curcas L. -kasvin syötävän lajikkeen siementen ydinten negatiiviset polymeraasiketjureaktiotestit (PCR).
                  
               
                     (11)
                  
                  
                     Elintarviketurvallisuusviranomainen totesi tieteellisessä lausunnossaan myös, että sen päätelmät uuselintarvikkeen turvallisuudesta perustuivat tieteellisiin tietoihin, jotka koskevat Jatropha curcas L. -kasvin viljelyn hallinnointia ja molekyylimerkkiaineiden käyttöä, koostumustietoja, mukaan lukien ravintoarvot ja tiedot allergeeneista, tietoja biologisista ja prosessissa syntyvistä vierasaineista, Jatropha curcas L. -kasvin siementen ydinten sisältämien forboliesterien havaitsemisen analyysimenetelmiä ja menetelmien validointia, Jatropha curcas L. -kasvin siementen ydinten forboliesteripitoisuuden todentamismenettelyjä, Jatropha curcas L. -kasvin syötävien ja syötäväksi kelpaamattomien lajikkeiden rasvattomaksi tehdyn siemenydinrouheen ja siemenydinöljyn osalta tehtyjä bakteerien käänteisiä mutaatiotestejä sekä Jatropha curcas L. -kasvin syötävien ja syötäväksi kelpaamattomien lajikkeiden rasvattomaksi tehdyn siemenydinrouheen ja siemenydinöljyn osalta nisäkässoluilla tehtyjä in vitro -mikrotumatestejä ja joita ilman se ei olisi pystynyt arvioimaan kyseistä uuselintarviketta ja tekemään päätelmiänsä.
                  
               
                     (12)
                  
                  
                     Komissio pyysi hakijaa tarkentamaan antamiaan perusteluja, jotka koskivat omistusoikeutta näihin tutkimuksiin ja testeihin, ja selventämään pyyntöään, joka koski asetuksen (EU) 2015/2283 26 artiklan 2 kohdan b alakohdassa tarkoitettua yksinomaista oikeutta käyttää viittauksia kyseisiin tietoihin.
                  
               
                     (13)
                  
                  
                     Hakija ilmoitti, että sillä oli hakemuksen jättämishetkellä omistusoikeus ja yksinomainen oikeus käyttää viittauksia tieteellisiin tietoihin, jotka koskevat Jatropha curcas L. -kasvin viljelyn hallinnointia ja molekyylimerkkiaineiden käyttöä, koostumustietoja, mukaan lukien ravintoarvot ja tiedot allergeeneista, tietoja biologisista ja prosessissa syntyvistä vierasaineista, Jatropha curcas L. -kasvin siementen ydinten sisältämien forboliesterien havaitsemisen analyysimenetelmiä ja menetelmien validointia, Jatropha curcas L. -kasvin siementen ydinten forboliesteripitoisuuden todentamismenettelyjä, Jatropha curcas L. -kasvin syötävien ja syötäväksi kelpaamattomien lajikkeiden rasvattomaksi tehdyn siemenydinrouheen ja siemenydinöljyn osalta tehtyjä bakteerien käänteisiä mutaatiotestejä sekä Jatropha curcas L. -kasvin syötävien ja syötäväksi kelpaamattomien lajikkeiden rasvattomaksi tehdyn siemenydinrouheen ja siemenydinöljyn osalta nisäkässoluilla tehtyjä in vitro -mikrotumatestejä, eivätkä kolmannet osapuolet sen vuoksi voi laillisesti tutustua näihin tutkimuksiin tai käyttää niitä.
                  
               
                     (14)
                  
                  
                     Komissio arvioi kaikki hakijan toimittamat tiedot ja katsoi, että tämä on riittävästi perustellut asetuksen (EU) 2015/2283 26 artiklan 2 kohdassa säädettyjen vaatimusten täyttymisen. Sen vuoksi olisi suojattava asetuksen (EU) 2015/2283 27 artiklan 1 kohdan mukaisesti tieteelliset tiedot, jotka koskevat Jatropha curcas L. -kasvin viljelyn hallinnointia ja molekyylimerkkiaineiden käyttöä, koostumustietoja, mukaan lukien ravintoarvot ja tiedot allergeeneista, tietoja biologisista ja prosessissa syntyvistä vierasaineista, Jatropha curcas L. -kasvin siementen ydinten sisältämien forboliesterien havaitsemisen analyysimenetelmiä ja menetelmien validointia, Jatropha curcas L. -kasvin siemenien forboliesteripitoisuuden todentamismenettelyjä, Jatropha curcas L. -kasvin syötävien ja syötäväksi kelpaamattomien lajikkeiden rasvattomaksi tehdyn siemenydinrouheen ja siemenydinöljyn osalta tehtyjä bakteerien käänteisiä mutaatiotestejä sekä Jatropha curcas L. -kasvin syötävien ja syötäväksi kelpaamattomien lajikkeiden rasvattomaksi tehdyn siemenydinrouheen ja siemenydinöljyn osalta nisäkässoluilla tehtyjä in vitro -mikrotumatestejä. Näin ollen ainoastaan hakijalle olisi annettava lupa saattaa Jatropha curcas L. -kasvin syötävän lajikkeen siementen ytimiä unionin markkinoille viiden vuoden ajan tämän asetuksen voimaantulosta.
                  
               
                     (15)
                  
                  
                     
                        Jatropha curcas L. -kasvin syötävän lajikkeen siementen ytimiä koskevan hyväksynnän ja hakijan asiakirja-aineistossa oleviin tieteellisiin tietoihin kohdistuvan viittauksen rajaaminen hakijan yksinomaiseen käyttöön ei kuitenkaan estä myöhempiä hakijoita hakemasta lupaa saman uuselintarvikkeen markkinoille saattamiseksi edellyttäen, että hakemus perustuu laillisesti hankittuihin tietoihin, jotka tukevat tämän asetuksen mukaista lupaa.
                  
               
                     (16)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Jatropha curcas L. -kasvin syötävän lajikkeen siementen ytimien saattaminen markkinoille unionissa on sallittua.
               
                  Jatropha curcas L. -kasvin syötävän lajikkeen siementen ytimet sisällytetään täytäntöönpanoasetuksessa (EU) 2017/2470 vahvistettuun unionin uuselintarvikkeiden luetteloon.
            
            
               2.   Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
            
         
         
            2 artikla
            Ainoastaan yritys ”JatroSolutions GmbH” (13) on hyväksytty saattamaan unionin markkinoille 1 artiklassa tarkoitettua uuselintarviketta viiden vuoden ajan 12 päivästä heinäkuuta 2022, paitsi jos myöhempi hakija saa kyseiselle uuselintarvikkeelle hyväksynnän ilman viittausta 3 artiklan nojalla suojattuihin tieteellisiin tietoihin tai yrityksen ”JatroSolutions GmbH” suostumuksella.
         
         
            3 artikla
            Tieteellisiä tietoja, jotka sisältyvät hakemusasiakirjoihin ja jotka täyttävät asetuksen (EU) 2015/2283 26 artiklan 2 kohdassa säädetyt edellytykset, ei saa käyttää myöhemmän hakijan hyväksi viiden vuoden aikana 12 päivästä heinäkuuta 2022 ilman yrityksen ”JatroSolutions GmbH” suostumusta.
         
         
            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä kesäkuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 11.12.2015, s. 1.
         
            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
         
            (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).
         
            (4)  JatroSolutions GmbH (2018 ja 2019, ei julkaistu)
         
            (5)  JatroSolutions GmbH (2021, ei julkaistu)
         
            (6)  JatroSolutions GmbH (2020 ja 2021, ei julkaistu)
         
            (7)  JatroSolutions GmbH (2021, ei julkaistu)
         
            (8)  JatroSolutions GmbH (2021, ei julkaistu)
         
            (9)  JatroSolutions GmbH (2021, ei julkaistu)
         
            (10)  JatroSolutions GmbH (2021, ei julkaistu)
         
            (11)  JatroSolutions GmbH (2021, ei julkaistu)
         
            (12)  EFSA Journal (2022); 20(1):6998.
         
            (13)  Osoite: Echterdinger Strasse 30, 70599 Stuttgart, Saksa.
      
      
         
            LIITE
            Muutetaan täytäntöönpanoasetuksen (EU) 2017/2470 liite seuraavasti:
            
                        1)
                     
                     
                        Lisätään taulukkoon 1 (Hyväksytyt uuselintarvikkeet) kohta seuraavasti:
                        
                                    Hyväksytty uuselintarvike
                                 
                                 
                                    Uuselintarvikkeen käyttöedellytykset
                                 
                                 
                                    Merkintöjä koskevat lisävaatimukset
                                 
                                 
                                    Muut vaatimukset
                                 
                                 
                                    Tietosuoja
                                 
                              
                                    ”
                                          Jatropha curcas L. -kasvin (syötävän lajikkeen) siementen ytimet
                                    
                                 
                                 
                                    
                                       Määritelty elintarvikeluokka
                                    
                                 
                                 
                                    
                                       Enimmäismäärät (g/100 g)
                                    
                                 
                                 
                                    Uuselintarvikkeen nimitys sitä sisältävien elintarvikkeiden pakkausmerkinnöissä on ”syötävän Jatropha curcas L. -kasvin siementen ytimet”
                                 
                                 
                                     
                                 
                                 
                                    Hyväksytty 12. heinäkuuta 2022. Tämä lisäys perustuu asetuksen (EU) 2015/2283 26 artiklan mukaisesti suojattuun omistusoikeuden alaiseen tieteelliseen näyttöön ja tietoon.
                                    Hakija: ”JatroSolutions GmbH”, Echterdinger Strasse 30, 70599 Stuttgart, Saksa. Tietosuojakauden aikana uuselintarvike Jatropha curcas L. -kasvin syötävän lajikkeen siementen ytimet on hyväksytty unionin markkinoille saattamista varten ainoastaan yrityksen ”JatroSolutions GmbH” osalta, paitsi jos myöhempi hakija saa uuselintarvikkeelle hyväksynnän ilman viittausta asetuksen (EU) 2015/2283 26 artiklan mukaisesti suojattuun omistusoikeuden alaiseen tieteelliseen näyttöön tai tietoon taikka yrityksen ”JatroSolutions GmbH” suostumuksella.
                                    Tietosuojan päättymispäivä: 12. heinäkuuta 2027.”
                                 
                              
                                    Siementen ytimet sellaisenaan, kandeerattuna tai sokerilla säilöttynä sekä jalostettuina pähkinöinä
                                 
                                 
                                     
                                 
                              
                                    Viljapatukat
                                 
                                 
                                    5
                                 
                              
                                    Aamiaisviljatuotteet
                                 
                                 
                                    5
                                 
                              
                                    Kuivatut hedelmät
                                 
                                 
                                    5
                                 
                              
                                     
                                 
                              
                  
                        2)
                     
                     
                        Lisätään taulukkoon 2 (Eritelmät) aakkosjärjestyksessä kohta seuraavasti:
                        
                                    Hyväksytty uuselintarvike
                                 
                                 
                                    Eritelmät
                                 
                              
                                    ”
                                          Jatropha curcas L. -kasvin (syötävän lajikkeen) siementen ytimet
                                    
                                 
                                 
                                    
                                       Kuvaus:
                                    
                                    Siementen ytimet saadaan Jatropha curcas L. -kasvin syötävän lajikkeen – jonka tuottamien siementen ytimien forboliesterien määrä on alle havaittavan tason – kypsien hedelmien siemenistä; keruun jälkeisiä vaiheita ovat hedelmien puhdistus ja kuoriminen siementen saamiseksi, siementen kuivaaminen, siementen puhdistaminen roskista ja muista jäännöksistä, siementen mekaaninen kuoriminen ydinten saamiseksi sekä ydinten hydroterminen käsittely (> 120 °C 40 minuuttia) antinutrienttien ja mikrobiologisen kuorman vähentämiseksi.
                                    Koska Jatropha curcas L. -kasvin syötävää lajiketta – jonka tuottamien siementen ytimien forboliesterien määrä on alle havaittavan tason – ei voi fenotyyppisesti erottaa syötäväksi kelpaamattomasta lajikkeesta, uuselintarvikkeen tuotannossa olisi käytettävä ainoastaan asianmukaista Jatropha curcas L. -kasvin syötävää lajiketta. Koko tuotantoprosessin ajan on varmistettava, ettei syötäviä ja syötäväksi kelpaamattomia siementen ytimiä sekoiteta keskenään.
                                    Se, ettei syötäviä ja syötäväksi kelpaamattomia siementen ytimiä ole sekoitettu keskenään, on vahvistettava forboliesterien analyyttisillä tarkastuksilla, jotka tehdään taulukon A näytteenottomenetelmän mukaisesti kullekin siemenerälle siementen kuivausvaiheen jälkeen ennen kuorimisvaihetta. Jokaisesta kokoomanäytteestä otetut viisi laboratorionäytettä kuoritaan, jauhetaan ja analysoidaan forboliesterien osalta käyttäen validoitua UHPLC-UV-MS(b)-menetelmää. Vain sellaisten erien, joista otetuissa viidessä näytteessä ei havaita forboliestereitä, käsittelyä jatketaan edelleen siementen kuorintavaiheeseen ja ydinten hydrotermisen käsittelyn vaiheeseen.
                                    
                                       Taulukko A
                                    
                                 
                              
                                    Erän paino (tonnia)
                                 
                                 
                                    Osaerien paino tai lukumäärä
                                 
                                 
                                    Perusnäytteiden lukumäärä
                                 
                              
                                    ≥ 500
                                 
                                 
                                    100 tonnia
                                 
                                 
                                    100
                                 
                              
                                    > 100 ja < 500
                                 
                                 
                                    5 osaerää
                                 
                                 
                                    100
                                 
                              
                                    > 10 ja ≤ 100
                                 
                                 
                                    5 osaerää
                                 
                                 
                                    100
                                 
                              
                                    > 5,0 ja ≤ 10
                                 
                                 
                                    -
                                 
                                 
                                    80
                                 
                              
                                    > 1 ja ≤ 5,0
                                 
                                 
                                    -
                                 
                                 
                                    60
                                 
                              
                                    > 0,1 ja ≤ 1,0
                                 
                                 
                                    -
                                 
                                 
                                    30
                                 
                              
                                    ≤ 0,1
                                 
                                 
                                    -
                                 
                                 
                                    10
                                 
                              
                                    Kustakin osaerästä on otettava erilliset näytteet. Kokoomanäytteet koostuvat vähintään 10 perusnäytteestä. Kokoomanäytteen vähimmäismäärän on oltava 3,5 kg. Tämä määrä voi kasvaa suhteessa otettujen perusnäytteiden määrään.
                                 
                              
                                    
                                       Ominaisuudet/Koostumus:
                                    
                                    
                                                 
                                             
                                             
                                                Kosteus: ≤ 3,0 %
                                             
                                          
                                                 
                                             
                                             
                                                Rasvan kokonaismäärä: 54,0–61,0 %
                                             
                                          
                                                 
                                             
                                             
                                                Proteiinin kokonaismäärä: 21,0–32,0 %
                                             
                                          
                                                 
                                             
                                             
                                                Kuitujen kokonaismäärä: 6,0–10,0 %
                                             
                                          
                                                 
                                             
                                             
                                                Tuhka: 3,0–5,0 %
                                             
                                          
                                       Vierasaineet:
                                    
                                    
                                                 
                                             
                                             
                                                Forboliesterit (μg TPA eq(a)/g siemenen ydintä)(b): ≤ 0,75 (LOD)(c)
                                                
                                             
                                          
                                                 
                                             
                                             
                                                Lyijy: ≤ 0,20 mg/kg
                                             
                                          
                                                 
                                             
                                             
                                                Kadmium: ≤ 0,20 mg/kg
                                             
                                          
                                                 
                                             
                                             
                                                Alfatoksiinit B1+ B2+G1+ G2 yhteensä: ≤ 4,0 μg/kg
                                             
                                          
                                                 
                                             
                                             
                                                
                                                   Mikrobiologiset vaatimukset:
                                                
                                             
                                          
                                                 
                                             
                                             
                                                Aerobisten mikro-organismien kokonaismäärä: ≤ 1 000  PMY/g
                                             
                                          
                                                 
                                             
                                             
                                                Hiivan/homeen pesäkemäärä yhteensä: ≤ 100 PMY/g
                                             
                                          
                                                 
                                             
                                             
                                                Enterobakteerit: ≤ 10 PMY/g
                                             
                                          
                                                 
                                             
                                             
                                                
                                                   Salmonella sp.: Ei lainkaan 25 grammassa
                                             
                                          
                                                 
                                             
                                             
                                                
                                                   Listeria monocytogenes: ≤ 100 PMY/g
                                             
                                          
                                       a) TPAeq: Vastaa 12-O-tetradekanoyyliforboli-13-asetaattia;(b) Validoitu ultrakorkean erotuskyvyn nestekromatografia yhdessä ultraviolettispektrofotometrian ja massaspektrometrian kanssa (UHPLC-UV-MS) forboliesterihuippujen havaitsemiseksi;(c) Toteamisraja (Ainostaan erät, joiden forboliesteripitoisuus on alle toteamisrajan, voidaan käsitellä loppuun asti.); PMY: pesäkkeen muodostavat yksiköt”